KOMMISSIONENS BESLUTNING af 9. juli 1997 om en fælles teknisk forskrift med telefonitjenestekrav til mobilstationer, der er bestemt til brug i offentlige digitale celleopbyggede telenet, fase II, og som anvender DCS 1800-båndet (EØS-relevant tekst) (97/529/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/263/EØF af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse (1), ændret ved direktiv 93/68/EØF (2), særlig artikel 6, stk. 2, andet led, og

ud fra følgende betragtninger:

Kommissionen har vedtaget bestemmelserne til klarlæggelse af, hvilken type terminaludstyr der skal omfattes af denne fælles tekniske forskrift, samt den dertil hørende erklæring om anvendelsesområdet;

de tilsvarende harmoniserede standarder eller dele deraf til gennemførelse af de væsentlige krav, som skal ændres til fælles tekniske forskrifter, bør vedtages;

denne beslutning bør tages op til nyvurdering for at sikre sammenhængen mellem de bemyndigede organers vurdering af overensstemmelse med de gældende harmoniserede standarder;

de i denne beslutning fastsatte foranstaltninger er i overensstemmelse med udtalelse fra ACTE -

VEDTAGET FØLGENDE BESLUTNING:

Artikel 1

1. Denne beslutning finder anvendelse på terminaludstyr - herunder aktivt tilbehør, hvis dette ændrer terminaludstyrets egenskaber på en sådan måde, at det har indflydelse på overensstemmelsen med de væsentlige krav - der anvender DCS 1800-båndet, og som er omfattet af den harmoniserede standard, der henvises til i artikel 2, stk. 1. Beslutningen finder også anvendelse på terminaludstyr, der kan anvende både GSM-båndet og DCS 1800-båndet.

2. I denne beslutning fastlægges en fælles teknisk forskrift med telefonitjenestekravene til den type terminaludstyr, der er beskrevet i stk. 1.

Artikel 2

1. Den fælles tekniske forskrift omfatter udvalgte dele af den harmoniserede standard, der er udarbejdet af det relevante standardiseringsorgan til gennemførelse af de væsentlige krav i artikel 4, litra g), i direktiv 91/263/EØF. Denne standards reference og de relevante dele af standarden er anført i bilagene.

2. Terminaludstyr, som er omfattet af denne beslutning, skal opfylde den fælles tekniske forskrift, der er anført i stk. 1, de væsentlige krav i artikel 4, litra a) og b), i direktiv 91/263/EØF og kravene i andre direktiver, der gælder for udstyret, herunder navnlig Rådets direktiv 73/23/EØF (3) og 89/336/EØF (4).

Artikel 3

Bemyndigede organer, der er udpeget med henblik på at gennemføre procedurerne i artikel 9 i direktiv 91/263/EØF, sikrer, at den harmoniserede standard, der henvises til i artikel 2, stk. 1, anvendes for terminaludstyr, der er omfattet af artikel 1, stk. 1, senest seks måneder efter meddelelsen af nærværende beslutning.

Artikel 4

Denne beslutning tages op til nyvurdering senest seks måneder efter vedtagelsen.

Artikel 5

Denne beslutning er rettet til medlemsstaterne.

Udfærdiget i Bruxelles, den 9. juli 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 128 af 23. 5. 1991, s. 1.

(2) EFT nr. L 220 af 31. 8. 1993, s. 1.

(3) EFT nr. L 77 af 26. 3. 1973, s. 29.

(4) EFT nr. L 139 af 23. 5. 1989, s. 19.

BILAG I

Henvisning til den harmoniserede standard, der finder anvendelse

Den harmoniserede standard, der henvises til i beslutningens artikel 2, er:

Digital cellular telecommunications system (Phase 2);

Telephony applications requirements for mobile stations in the DCS 1800 band and additional GSM 900 band

ETSI

Det Europæiske Institut for Telestandarder

Sekretariatet

TBR 32 - januar 1997

(eksklusive forordet, dog kun de dele, der henvises til i bilag II)

Supplerende oplysninger

Det Europæiske Institut for Telestandarder er anerkendt i henhold til Rådets direktiv 83/189/EØF (1).

Ovenstående harmoniserede standard er udarbejdet i henhold til et mandat udstedt efter de relevante procedurer i direktiv 83/189/EØF.

Den fulde ordlyd af ovennævnte harmoniserede standard kan fås ved henvendelse til:

Det Europæiske Institut for Telestandarder

650, route des Lucioles

F-06921 Sophia Antipolis Cedex

Kommissionen for De Europæiske Fællesskaber

GD XIII/A/2 - (BU 31 1/7)

Rue de la Loi 200/Wetstraat 200

B-1049 Bruxelles/Brussel

(1) EFT nr. L 109 af 26. 4. 1983, s. 8.

BILAG II

De dele af TBR 32, der finder anvendelse

TBR reference

TBR 32-14.4.3

TBR 32-30.1

TBR 32-30.2

TBR 32-30.3

TBR 32-30.4

TBR 32-30.5.1

TBR 32-30.6.1

TBR 32-30.6.2

TBR 32-30.7.1

TBR 32-32.2

TBR 32-32.3

TBR 32-32.4

TBR 32-32.7

TBR 32-32.8

TBR 32-32.9

I de tilfælde, hvor test cases endnu ikke er valideret, fremsender fabrikanterne eller deres befuldmægtigede repræsentanter i medlemsstaterne det valgte bemyndigede organ en erklæring om overensstemmelse med de væsentlige krav, der undersøges i disse test cases, samt om hvilke foranstaltninger der er truffet for at opfylde de væsentlige krav.